בצה"ל הודיעו הבוקר (א') כי אירוע הדריסה אמש סמוך לחיזמה הינו פיגוע.

במהלך הלילה נערך מצוד אחרי המחבל בכפרי האיזור כשבסיומו הצליחו לוחמי צה"ל לעצור אותו יחד עם אביו. הם הועברו לחקירה בשירות הבטחון הכללי.

"מתחקור ראשוני של האירוע עולה כי מדובר בפיגוע דריסה, במהלכו המחבל זיהה את הלוחמים ששהו בנקודה לצד הדרך במהלך משימה מבצעית ודרס אותם. כתוצאה מפגיעת הרכב נפצעו שלושה לוחמים באורח בינוני ושני לוחמים נוספים באורח קל. הפצועים פונו לקבלת טיפול רפואי בבית חולים", נאמר בהודעת צה"ל.

"המחבל ואביו נתפסו בתום סריקות ובידוק במחסום של כוחות צה"ל במרחב, בעקבות פעילות מודיעינית של שב"כ. השניים נלקחו לחקירת כוחות הבטחון".